arnastofnun/IGC-2024 huggingface dataset:
S-606/2012

Mál þetta, sem dómtekið var í dag er höfðað af lögreglustjórnaum á höfuðborgarsvæðinu með ákæru dagsettri 4. september 2012, á hendur J-kk-þgf A-kk-þgf S-kk-þgf, kennitala 000000-0000, Frostafoldi 161, Reykjavík, fyrir eftirfarandi brot:

Fyrir fíkniefnalagabrot, með því að hafa föstudaginn 28. maí 2010, að Klausturstíg 9 (íbúð 222), í Reykjavík, haft í vörslum sínum í sölu- og dreifingarskyni 307,47 g af maríhúana, sem lögreglumenn fundu við leit á heimili hans.

Er brot ákærða talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 307,47 g af maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði J-kk-nf E-kk-nf S-kk-nf er fæddur í desember árið 1990. Samkvæmt sakavottorði hefur ákærði einu sinni á árinu 2009 verið dæmdur til refsingar fyrir þjófnað en ákvörðun refsingar var skilorðsbundin til tveggja ára.

Með hliðsjón af ungum aldri ákærða á árinu 2009 og þess tíma sem liðinn er þykir fært að láta framangreinda skilorðsbundnu frestun á ákvörðun refsingar standa og dæma ákærða nú refsingu sér í lagi. Með hliðsjón af sakarefni málsins og greiðlegri játningu er refsing ákærða ákveðin fangelsi í 2 mánuði, sem bundin verður skilorði með þeim hætti er í dómsorði greinir.

Ákærði greiði sakarkostnað samkvæmt yfirliti og málsvarnarþóknun verjanda.

D ó m s o r ð :

Ákærði, J-kk-nf E-kk-nf S-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 307,47 g af maríhúana sem lögregla lagði hald á við rannsókn málsins.

Ákærði greiði 56.241 krónur í sakarkostnað auk málsvarnarþóknun skipaðs verjanda síns, 62.750 krónur.

S-kk-nf S-kk-nf.
S-676/2012

Ár 2012, fimmtudaginn 8. nóvember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 676/2012: Ákæruvaldið (S-kvk-nf I-kvk-nf G-kvk-nf) gegn H-kvk-þgf R-kvk-þgf H-kvk-þgf (U-kk-nf S-kk-nf B-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 25. september sl. á hendur ákærðu, H-kvk-þgf R-kvk-þgf H-kvk-þgf, kt. 000000-0000, Hlíðarsmára 5, Kópavogi, „fyrir eftirtalin þjófnaðarbrot á árinu 2011 með því að hafa:

1. Fimmtudaginn 29. september 2011, í verslun Lyfju, Smáralind, Kópavogi, stolið Boss Orange ilmvatni að verðmæti kr. 9.049.

Mál nr. 007-2011-59564

2. Föstudaginn 23. desember 2011, í verslun Rúmfatalagersins, Korputorgi, Reykjavík, stolið kertum og náttbuxum, samtals að verðmæti kr. 4.385.

Mál nr. 007-2011-75035

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu, sem er hegningarauki að hluta til hæfilega ákveðin fangelsi í 4 mánuði og er með því dæmdur upp skilorðsdómur frá 28. október í fyrra og refsing gerð í einu lagi. Ákærða hefur tekið sig á og sætir nú meðferð við efnafíkn. Þykir vera rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða verjanda sínum, U-kk-þgf S-kk-þgf B-kk-þgf hdl., 50.000 krónur í málsvarnarlaun að meðtöldum virðisaukaskatti.

DÓMSORÐ:

Ákærða, H-kvk-nf R-kvk-nf H-kvk-nf, sæti fangelsi í 4 mánuði. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærða almennt skilorð.

Ákærða greiði verjanda sínum, U-kk-þgf S-kk-þgf B-kk-þgf hdl. 50.000 krónur í málsvarnarlaun.

P-kk-nf G-kk-nf.
S-68/2012

Ár 2012, fimmtudaginn 2. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 68/2011: Ákæruvaldið (A-kvk-nf L-kvk-nf G-kvk-nf) gegn Á-kk-þgf O-x-x E-x-x, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 17. janúar sl. á hendur ákærða, Á-kk-þgf O-kk-þgf E-kk-þgf, kt. 000000-0000, Hátúni 10b, Reykjavík, fyrir eftirtalin þjófnaðarbrot, með því að hafa:

1. Fimmtudaginn 16. júní 2011, í verslun Hagkaups, Kringlunni, Reykjavík, stolið matvöru, samtals að verðmæti kr. 4.982.

2. Sunnudaginn 13. nóvember 2011, í verslun Hagkaups, Skeifunni 5, Reykjavík, stolið matvöru, samtals að verðmæti kr. 3.098.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna ákæruliðar 1, gerir Ó-kk-nf G-kk-nf A-kk-nf, kt. 000000-0000, f.h. Hagkaups, kt. 000000-0000, kröfu um að ákærða verði gert að greiða skaðabætur að fjárhæð kr. 3.504, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi sem var 16.06.2011, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 60 daga.

Sakarkostnað hefur ekki leitt af málinu.

DÓMSORÐ:

Bótakröfu Hagkaupa hf. í málinu er vísað frá dómi.

Ákærði, Á-kk-nf O-kk-nf E-x-x sæti fangelsi í 60 daga.

P-kk-nf G-kk-nf.
S-704/2012

Ár 2012, fimmtudaginn 25. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 704/2012: Ákæruvaldið (S-kk-nf Ó-kk-nf) gegn Þ-kvk-þgf B-kvk-þgf S-kvk-þgf (G-kk-nf S-x-x R-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 12. september sl. á hendur ákærðu, Þ-kvk-þgf B-kvk-þgf S-kvk-þgf, kennitala 000000-0000, Leirubakka 36, Reykjavík, „fyrir eftirtalin brot gegn umferðar- og almennum hegningarlögum, framin á árinu 2011 svo sem hér greinir:

1. Umferðarlagabrot, með því að hafa að kvöldi þriðjudagsins 23. ágúst, ekið bifreiðinni ZT-263 vestur Reykjanesbraut við Álftanesveg í Hafnafirði á 102 km hraða miðað við klukkustund þar sem hámarkshraði er 60 km/klst og án gildra ökuréttinda.

2. Rangar sakargiftir, með því að hafa, þegar lögregla hafði afskipti af ákærðu í tilviki því sem lýst er í 1. ákærulið, gefið upp nafn og kennitölu M-kvk-ef S-kvk-ef J-kvk-ef, kennitala 000000-0000 sem sitt eigið og ritað nafn hennar undir vettvangsskýrslu lögreglu.

3. Umferðarlagabrot, með því að hafa aðfaranótt föstudagsins 9. september, ekið bifreiðinni RJ-965 norður Gullinbrú við Bryggjuhverfið á 99 km hraða miðað við klukkustund þar sem hámarkshraði er 60 km/klst og án gildra ökuréttinda.

4. Rangar sakargiftir, með því að hafa, þegar lögregla hafði afskipti af ákærðu í tilviki því sem lýst er í 3. ákærulið, gefið upp nafn og kennitölu M-kvk-ef S-kvk-ef J-kvk-ef, kennitala 000000-0000 sem sitt eigið og ritað upphafsstafi hennar undir vettvangsskýrslu lögreglu.

Teljast brot ákærða samkvæmt 1. og 3. ákærulið varða við 3. mgr. 37. gr. og 1. mgr. 48. gr., sbr. 1. mgr. 100. gr. umferðalaga nr. 50/1987 með áorðnum breytingum og samkvæmt 2. og 4. ákærulið við 1. mgr. 148. gr. almennra hegningarlaga nr. 19/1940, með áorðnum breytingum.

Þess er krafist að ákærða verði dæmd til refsingar og til greiðslu alls sakarkostnaðar.

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæða. Þykir refsing ákærðu, sem ákveðst sem hegningarauki, vera hæfilega ákveðin fangelsi í 45 daga.

Dæma ber ákærðu til þess að greiða verjanda sínum, G-kk-þgf S-x-x R-kk-þgf hdl., 100.000 krónur í málsvarnarlaun að meðtöldum virðisaukaskatti.

DÓMSORÐ:

Ákærða, Þ-kvk-nf B-kvk-nf S-kvk-nf, sæti fangelsi í 45 daga.

Ákærða greiði verjanda sínum, G-kk-þgf S-x-x R-kk-þgf hdl. 100.000 krónur í málsvarnarlaun.

P-kk-nf G-kk-nf.
S-716/2012

Ár 2012, fimmtudaginn 25. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 716/2012: Ákæruvaldið (E-kk-nf T-kk-nf) gegn S-kk-þgf P-kk-þgf G-kk-þgf (B-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 9. október sl. á hendur ákærða, S-kk-þgf P-kk-þgf G-kk-þgf, kennitala 000000-0000, Logafold 23, Reykjavík, „fyrir kynferðisbrot og brot gegn barnaverndarlögum með því að hafa, að kvöldi þriðjudagsins 7. febrúar 2012, við íþróttahús KR, Frostaskjóli 2 í Reykjavík, stungið farsíma sínum inn um opna glugga á sturtu- og búningsklefa kvenna nr. 6, og tekið í kynferðislegum tilgangi hreyfimynd af A sem þá var 17 ára, B, D og E án vitneskju og heimildar þeirra, en þær voru naktar eða fáklæddar á meðan á upptökunni stóð. Með þessari háttsemi særði ákærði blygðunarsemi stúlknanna.

Telst þetta aðallega varða við 209. gr. almennra hegningarlaga nr. 19/1940 og hvað varðar brot gegn A, einnig gegn 3. mgr. 99. gr. barnaverndarlaga nr. 80/2002, en til vara við 199. gr. almennra hegningarlaga og hvað varðar brot gegn A, einnig gegn 3. mgr. 99. gr. barnaverndarlaga.

Þess er krafist að ákærði verði dæmdur til refsingar og til greiðslu alls sakarkostnaðar.

[…]“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 90 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940 og jafnframt það sérstaka skilorð að hann á þriggja mánaða fresti gangist reglulega undir sálfræðimeðferð við gægjuhneigð.

Verjandi ákærða hefur fallið frá kröfu um málsvarnarlaun og annan kostnað hefur ekki leitt af málinu.

DÓMSORÐ:

Ákærði, S-kk-nf P-kk-nf G-kk-nf, sæti fangelsi í 90 daga. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð og það sérstaka skilorð að hann á þriggja mánaða fresti, meðan skilorðstíminn varir, gangist reglulega undir sálfræðimeðferð við gægjuhneigð.

P-kk-nf G-kk-nf
S-740/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. október 2012, á hendur V-kk-þgf R-kk-þgf, kt. 000000-0000, Fannarfelli 4, Reykjavík, fyrir fíkniefnalagabrot með því að hafa, fimmtudaginn 10. maí 2012, að Fannarfelli 4 í Reykjavík, haft í vörslum sínum […] 81,93 g af amfetamíni, sem lögregla fann við leit á heimili ákærða.

Telst brot þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er jafnframt krafist að gerð verði upptæk 81,93 g af amfetamíni, sem lögregla lagði hald á við rannsókn málsins.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1969. Samkvæmt sakavottorði hefur hann frá árinu 1988 hlotið 17 refsidóma fyrir þjófnað, nytjastuld, umferðarlagabrot, eignaspjöll og fíkniefnalagabrot. Þá hefur hann gengist undir 16 dómsáttir, viðurlagaákvarðanir og lögreglustjórasáttir fyrir ýmis brot, einkum umferðarlagabrot og fíkniefnalagabrot. Síðast gekkst ákærði undir viðurlagaákvörðun 30. maí 2012 vegna fíkniefnalagabrots. Refsing verður tiltekin eftir reglum 78. gr. almennra hegningarlaga. Þykir refsing ákærða hæfilega ákveðin fangelsi í 4 mánuði.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 eru 81,93 g af amfetamíni dæmd upptæk.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið F-kvk-nf B-kvk-nf F-kvk-nf fulltrúi lögreglurstjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, V-kk-nf R-kk-nf, sæti fangelsi í 4 mánuði.

Upptæk eru dæmd 81,93 g af amfetamíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 62.750 krónur.

R-kvk-nf H-kvk-nf
S-741/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. október 2012, á hendur S-kk-þgf V-kk-þgf F-kk-þgf, kt. 000000-0000, Klapparstíg 13, Reykjavík, fyrir fyrir fíkniefnalagabrot, með því að hafa föstudaginn 18. maí 2012, að Klapparstíg 13 í Reykjavík, haft í vörslum sínum í sölu- og dreifingarskyni 17,87 g af kókaíni og 0,28 g af amfetamíni, sem lögregla fann við leit á heimili og í bifreið ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Þá er jafnframt krafist að gerð verði upptæk 17,87 g af kókaíni, 0,28 g af amfetamíni og 4 stk. af óskilgreindum töflum, sem lögregla lagði hald á við rannsókn málsins.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1984. Samkvæmt sakavottorði gekkst hann undir sektargerðir vegna fíkniefnalagabrota árið 2007 og 2009. Þá gekkst hann árið 2010 undir sektargerð vegna aksturs undir áhrifum ávana- og fíkniefna og var sviptur ökurétti í 3 mánuði. Þykir refsing ákærða hæfilega ákveðin fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 17,87 g af kókaíni og 0,28 g af amfetamíni, samkvæmt lagaákvæðum sem í ákæru greinir.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, S-kk-nf V-kk-nf F-kk-nf, sæti fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 17,87 g af kókaíni og 0,28 g af amfetamíni.

R-kvk-nf H-kvk-nf
S-742/2012

Mál þetta, sem var dómtekið í dag, er höfðað með ákæru, útgefinni 16. október 2012, á hendur J-kk-þgf I-kk-þgf H-kk-þgf, kt. 000000-0000, Hjaltabakka 22, Reykjavík, fyrir fíkniefnalagabrot, með því að hafa miðvikudaginn 16. maí 2012, í íbúð sinni að Hjaltabakka 22 í Reykjavík, haft í vörslum sínum 16,50 g af maríjúana og 96 kannabisplöntur og fyrir að hafa um nokkurt skeið fram til þessa dags, staðið að ræktun greindra plantna í sölu og dreifingarskyni.

Telst brot þetta varða við 2. gr. og 4. gr. a., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess jafnframt krafist að ákærða verði gert að sæta upptöku á 16,50 g af maríjúana og 96 kannabisplöntum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sem lögregla lagði hald á við rannsókn málsins.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1986 og hefur hann ekki áður sætt refsingu. Þykir refsing ákærða hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 16,50 g af maríjúana og 96 kannabisplöntur, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 62.750 krónur að meðtöldum virðisaukaskatti. Ákærði greiði 60.739 krónur í annan sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, J-kk-nf I-kk-nf H-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 16,50 g af maríjúana og 96 kannabisplöntur.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 62.750 krónur og 60.739 krónur í annan sakarkostnað.

R-kvk-nf H-kvk-nf
S-744/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. október 2012, á hendur B-kvk-þgf M-kvk-þgf H-kvk-þgf, kt. 000000-0000, Leirutanga 2, 270 Mosfellsbæ, fyrir fíkniefnalagabrot, með því að hafa þriðjudaginn 21. febrúar á heimili sínu að Leirutanga 2 í Mosfellsbæ, haft í vörslum sínum í sölu- og dreifingarskyni 901,43 g af maríjúana, 369,38 g af kannabislaufi og 1.008,48 g af kannabisplöntum, en efnin fundust við leit íbúð ákærðu.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er krafist upptöku á 901,43 g af maríjúana, 369,38 g af kannabislaufi og 1.008,48 g af kannabisplöntum, sem lögregla lagði hald á við rannsókn málsins, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/200.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd 1. maí 1981. Hún hefur ekki áður sætt refsingu svo kunnugt sé. Hún hefur gengist greiðlega við broti sínu. Þykir refsing ákærðu hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 901,43 g af maríjúana, 369,38 g af kannabislaufi og 1.008,48 g af kannabisplöntum, samkvæmt lagaákvæðum sem í ákæru greinir.

Ákærða greiði málsvarnarþóknun skipaðs verjanda síns, V-kk-ef H. V-kk-ef hrl., 62.750 krónur að meðtöldum virðisaukaskatti. Ákærða greiði 37.650 krónur í annan sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, B-kvk-nf M-kvk-nf H-kvk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 901,43 g af maríjúana, 369,38 g af kannabislaufi og 1.008,48 g af kannabisplöntum.

Ákærða greiði málsvarnarþóknun skipaðs verjanda síns, V-kk-ef H. V-kk-ef hrl., 62.750 krónur og 37.650 krónur í annan sakarkostnað.

R-kvk-nf H-kvk-nf